13. ข้อมูลอื่นที่เกี่ยวข้อง

ข้อมูลอื่นที่อาจมีผลกระทบต่อการตัดสินใจของผู้ลงทุนอย่างมีนัยสำคัญของบริษัท ในปี 2544
จะเป็นการพัฒนาศักยภาพการบริหารงานภายในของบริษัทเป็นส่วนใหญ่เพื่อเพิ่มประสิทธิภาพในการผลิต
เพิ่มศักยภาพในการแข่งขันและเพิ่มคุณภาพของบุคลากรบริษัท จึงรายงานให้ผู้ถือหุ้นทราบดังนี้

1.  การจัดซื้อระบบ Software เพื่อใช้งานบริษัท

ในปี 2543 ทางบริษัทฯ ได้ดำเนินการจัดซื้อเพื่อติดตั้งระบบ Damgaard Axapta Software
และได้คัดเลือกบริษัท Price Waterhouse Coopers
เพื่อเป็นผู้จัดตั้งระบบและเป็นที่ปรึกษาในการบริหารโครงการ
เพื่อพัฒนาระบบฐานข้อมูลในการดำเนินธุรกิจ และการตัดสินใจ โดยได้ติดตั้งระบบต่างๆ
ที่เกี่ยวข้องดังนี้

Finance Series I, II

Trade Series

Logistics Series

Master Planning

Production Series I, II, III

Fixed Assests Series

Resources

WebApp-E-Commerce

ในระหว่างปี 2544 ทาง Price Waterhouse Coopers
ได้เข้ามาดำเนินการออกแบบระบบและอบรมระบบงานใหม่ให้พนักงานของบริษัทฯ
เพื่อให้สามารถดำเนินการทำงานภายใต้ระบบใหม่ได้อย่างมีประสิทธิภาพและสามารถวิเคราะห์และใช้ข้อมูลตัดสินใจทางธุรกิจโดยอาศัยระบบสารสนเทศที่จัดทำขึ้น

ซึ่งทางบริษัทฯ มีแผนจะเริ่มใช้ระบบ Axapta เพื่อดำเนินงานภายในต้นปี 2545 นี้

2.  การเข้าร่วมโครงการพัฒนาอุตสาหกรรมการผลิต เพื่อยกระดับความสามารถการแข่งขัน
    (MDICP) รุ่น 3

ลักษณะของโครงการ

เป็นโครงการความร่วมมือระหว่างสำนักพัฒนาธุรกิจอุตสาหกรรม
กรมส่งเสริมอุตสาหกรรมกับหน่วยงานอื่นๆ ตามความเหมาะสมกับแผนงานแต่ละแผน เช่น
ภาควิชาการบัญชี ภาควิชาการธนาคารและการเงิน ภาควิชาการตลาด ภาควิชาพาณิชย์ศาสตร์
ภาคพาณิชย์ศาสตร์และการบัญชี จุฬาลงกรณ์มหาวิทยาลัย สถาบันเทคโนโลยี
พระจอมเกล้าพระนครเหนือ และสถาบันเพิ่มผลผลิตแห่งชาติ เป็นต้น

ระยะเวลาของโครงการ

บริษัทได้รับการตอบรับให้เข้าร่วมโครงการนี้จากกรมส่งเสริมอุตสาหกรรมในวันที่ 1 ธันวาคม 2543
โครงการนี้ใช้เวลาประมาณ 12 เดือน กำหนดเสร็จโครงการภายในสิ้นเดือนธันวาคม 2544

รายละเอียดของโครงการ

โครงการ MDICP นี้ใช้เวลาดำเนินงานระยะยาวตลอดปี 2544 โดยแบ่งการพัฒนา 5 แผนงานหลัก
ดังนี้

1.  การพัฒนาและปรับปรุงส่วนการผลิตให้ทันสมัย

2.  การยกระดับมาตรฐานกิจการและผลิตภัณฑ์ให้เป็นระบบสากล (ISO 9000 หรือ QS)

3.  การเพิ่มความสามารถทางการวางแผนและจัดการเทคโนโลยี

4.  การเสริมสร้างความสามรถทางการบริหารการเงินและการลงทุน

5.  การเพิ่มสมรรถนะการจัดการเชิงกลยุทธ์และการตลาดในและต่างประเทศ

ตลอดโครงการจะมีทีมงานที่ปรึกษาและผู้ชำนาญการจากทีมงานดังกล่าว
เข้ามาให้คำปรึกษาและคำแนะนำ โดยดำเนินการแบบผสมผสานระหว่างการฝึกอบรม
การกำหนดแผนการปฏิบัติและการลงมือปฏิบัติงานจริง
ปรับปรุงแก้ไขแผนการปฏิบัติจนได้วิธีการที่ก่อประโยชน์ต่อธุรกิจและสามารถกำหนดแนวทางในการพัฒนาของธุรกิจในอนาคต
เมื่อได้ปฏิบัติตามแผนงานจนสำเร็จพร้อมๆ กันเป็นระบบทั้ง 5 แผนงาน
บริษัทได้รับหนังสือรับรองความสามารถการบริหารจากกรมส่งเสริมอุตสาหกรรม

3.  การได้รับการรับรองระบบมาตรฐาน ISO 9001 : 2000

จากการที่บริษัทฯ ได้รับการตรวจรับรองมาตรฐาน ISO 9001 : 2000 เมื่อวันที่ 30-31 มกราคม
2545 จากบริษัท SGS (THAILAND) LTD. International Certification Service
(ICS) Quality Assured Firm ผลปรากฏว่าบริษัท SGS ได้ให้บริษัทผ่านการรับรองมาตรฐาน
ISO 9001 : 2000 โดยมีขั้นตอนการดำเนินการโครงการโดยสังเขปดังนี้

การดำเนินการโครงการ ISO 9001 : 2000

1.  มีการอบรมโครงการ MDICP รุ่นที่ 3 แผนงานที่ 2 ระบบบริหารคุณภาพ ISO 9000

วันที่ 12 – 16 กุมภาพันธ์ 2544 โดยบริษัทไทยบรรจุภัณฑ์ฯ เลือกนำระบบบริหารคุณภาพ

ISO 9001 : 2000 มาใช้

2.  อาจารย์ที่ปรึกษาจากสถาบันเพิ่มผลผลิตแห่งชาติ
    เริ่มเข้ามาให้คำปรึกษาประมาณเดือนพฤษภาคม 2544
    เพื่อวางแนวทางการเขียนเอกสารในระบบคุณภาพ ISO 9001 : 2000

3.  บริษัทไทยบรรจุภัณฑ์ฯ ทบทวนและจัดทำเอกสารในระบบคุณภาพของบริษัทฯ
    ประมาณต้นเดือนกรกฎาคม 2544 – ปลายเดือนสิงหาคม 2544 โดยมีเอกสารดังนี้

    1.  คู่มือคุณภาพ (Quality Manual)

    2.  ขั้นตอนการดำเนินงาน (Procedure)

    3.  แผนคุณภาพ (Quality Plan)

    4.  วิธีปฏิบัติ (Work Instrction)

    5.  แบบฟอร์มเอกสาร, เอกสารสนับสนุนต่าง ๆ

4. การอนุมัติใช้ระบบเอกสาร ISO เบื้องต้น ประมาณเดือนสิงหาคม 2544 และเริ่มใช้ในระบบ

5.  ฝึกอบรมพนักงาน ประชุมชี้แจงผู้เกี่ยวข้อง,
    อบรมขั้นตอนการดำเนินงานและวิธีการปฏิบัติงานแต่ละฝ่าย ประมาณกันยายน – ตุลาคม 2544

6.  ฝึกอบรม Internal Quality Auditor (IQA) โดยอาจารย์ที่ปรึกษา 10, 17 ตุลาคม
    2544

7.  ตรวจติดตามคุณภาพภายใน IQA ครั้งที่ 1/2544 20 – 31 พฤศจิกายน 2544

8.  คัดเลือก CB (Certification Body) โดยบริษัทฯ เลือก SGS เป็น CB

9.  เดือนตุลาคมประชุมทบทวนฝ่ายบริหาร ครั้งที่ 1/2544 เดือนพฤศจิกายน 2544

10. การตรวจ Pre Assessment โดยสถาบันเพิ่มผลผลิตแห่งชาติ (ทีมอาจารย์ที่ปรึกษา)

11. การตรวจ Pre Gap โดย CB (SGS) มกราคม 2545

12. การตรวจ Main Audit โดย CB (SGS) 30 – 31 มกราคม 2545 และผ่านการรับรอง

13. ได้รับใบ Certificate ISO 9001 : 2000 วันที่ 14 กุมภาพันธ์ 2545 จาก SGS
    โดยได้รับ Certificate คือ

1.  จาก UKAS Certificate Number QSP10032

2.  จาก NAC (THAILAND) Certificate Number Q552/02